
Nr. SC 2013 – 
REFERAT

privind aprobarea Studiului de Fezabilitate pentru obiectivul de investiţie
,,Drum de legătură Calea Buziaşului - str. Siemens, sens giratoriu Calea Buziaşului, parcare publică”
Direcţia Tehnică prin Biroul Drumuri şi Poduri are cuprins în programul de investiţii pe anul 2013 
obiectivul de investiţii ,, Drum de legătură Calea Buziaşului - str. Siemens, sens giratoriu Calea Buziaşului, parcare publică”
Amplasamentul zonei studiate este situat în partea de sud-est a Municipiului Timişoara, pe  Calea Buziaşului la intersecţia cu strada Matei Millo şi la nord de această intersecţie (până la strada Siemens) şi are o lungime de 297,92 ml.
Structura rutieră actuală este alcătuită dintr-o îmbrăcăminte din beton de ciment veche şi deteriorată cu gropi, denivelări, fisuri şi crapături în beton.

Tronsonul de drum la care se face referire nu beneficiază de utilităţile urbane: canalizare, reţea de alimentare cu apă potabilă, gaze naturale şi reţea de alimentare cu energie electrică.
Amenajarea acestui drum are o importanţă deosebită pentru locuitorii municipiului Timişoara din punct de vedere economic şi social. Necesitatea investiţiei proiectului se fundamentează, totodată şi pe următoarele considerente:

· Nevoia de îmbunătăţire a accesibilităţii în şi zonele periferice

· Nevoia de îmbunătăţire a accesibilităţii la zona industriala

· Necesitatea ameliorării calităţii mediului şi a diminuării surselor de poluare

· Nevoia revitalizării zonei

· Nevoia de amenajare de parcari în zonele industriale pentru sistematizarea zonei şi pentru accesibilitate

În ceea ce priveşte structura de transport, realizarea proiectului propus va aduce beneficiu zonei, influenţând benefic strategia de dezvoltare a reţelei de transport şi a zonei prin următoarele aspecte:

· Fluidizarea circulaţiei rutiere

· Decongestionarea traficului prin amenajarea sensului giratoriu

· Amenajarea corespunzătoare a parcării care deserveşte o zonă industrială

· Amenajarea corespunzătoare a unei intersecţii aglomerate
Având în vedere cele menţionate, este necesară şi oportună, realizarea  lucrărilor de drum propuse, acest fapt conducând la îmbunătăţirea accesului rutier şi pietonal în zonă.
Sursa de finanţare: Bugetul local capitolul Cap 84.02.03.03. Străzi, Cap. C Studii şi proiecte.
Primăria Municipiului Timişoara a recepţionat Studiul de Fezabilitate pentru ,,Drum de legătură Calea Buziaşului -str. Siemens, sens giratoriu Calea Buziaşului, parcare publică”, realizat de SC PRO EX CO SRL conform contractului de prestări servicii nr.39/23.04.2013.
În vederea realizării investiţiei este necesară aprobarea Studiului de Fezabilitate.

Valoarea totală a investiţiei ,,Drum de legătură Calea Buziaşului - str. Siemens, sens giratoriu Calea Buziaşului,parcare publică” este estimată, conform devizului general al investiţiei, la 7.632,29 mii lei (inclusiv TVA),  respectiv 1.683,346 mii Euro (1 euro =4,5340  lei la data de 20.06.2013).
Durata de realizare pentru execuţia lucrărilor proiectate este estimată  la 6 luni.
Având în vedere faptul că finanţare studiului de fezabilitate ,,Drum de legătură Calea Buziaşului - str. Siemens sens giratoriu Calea Buziaşului, parcare publică” se face din Bugetul local, propunem aprobarea studiului de fezabilitate şi realizarea investiţiei menţionată anterior.


VICEPRIMAR,



 P  SECRETAR,


DAN DIACONU



SIMONA DRAGOI


DIRECTOR DIRECŢIA TEHNICĂ,

ŞEF SERVICIU DPUH,

CHIŞ CULIŢĂ




IOAN GANCIOV 



ŞEF BIROU DP



CONSILIER


VASILE OLAR




VIOLA DUMITRU





AVIZAT JURIDIC
Red. VD








Cod  FO 53-01,ver.2
